Urrezko abarra (Frazer)

Urrezko abarra (jatorrizko izenburua: The Golden Bough: A Study in Magic and Religion) James George Frazerren liburua 1890. urtean kaleratu zuten. Frazerren liburu hau benetako klasikoa da. Gaur egungo antropologiak beste bideetatik badabil ere, Urrezko Abarra liburu aipagarria da zeren eta benetako mugarri bat izan baitzen. Mitologia eta erlijioaren ikerketa konparatua da lanaren oinarria.

 Izenburua 
Frazerrek liburuaren izenburua J. M. W. Turner margolari ingelesearen margolan batetik hartu zuen. Turnerren lan horrek Nemiren basoa azaltzen du, antzinean «Dianaren ispilua» bezala ezaguna; Virgilioren Eneidaren pasarte batean oinarrituta dago: Eneasek eta Kumasko Sibilak, Hadesen sartzeko asmoz, Karoni urrezko abarra aurkezten zioten.

 Argitalpenak 
Liburuak edizio desberdinak ezagutu zituen:
 1890: lehenengo edizioa bi liburukietan
 1900: bigarren edizioa hiru liburukietan
 1907-1915: hamabi liburukietan
 1922: edizio laburtua eta, orokorrean, egun argitaratzen dena.
 1995: euskarazko edizioa bi liburukietan. Itzultzailea: Iñaki Iñurrieta.

 Liburuaren helburua 
Urrezko abarra liburuak erlijio sinesmenen guztien elementu amankomunak definitu nahi zituen. Horretarako, antzinako sinesmen sistemetatik egungo erlijioetara eraman zuen haren azterketa. Oinarrizko tesiak, izadiaren zikloetan oinarrituta, zera zioen: antzinako erlijioek emankortasun-errituak zirela eta, erritu horiek gurtzen eta sakrifikatzen zen errege sakratu baten inguruan antolatzen ziren. Errege hori, eguzkia bezala, hiltzen eta berpizten zen jainko baten berraragitzea zen; jainko eguzkitarrak Lurrarekin ezkontza mistikoa eramaten zuen aurrera. Lurra ere uzta ondoren hil egiten zen eta udaberrian berriro ere berraragitzen da. Frazerren ustez oinarrizko kondaira hori munduko mitologia gehienetan jasota dago.

 Euskarazko bertsioa 
Jakin taldeak bere "Klasikoak" bilduman, Iñaki Iñurrietaren itzulpenaz, bi liburukietan argitaratu zuen:
 Urrezko abarra I, 
 Urrezko abarra II, 

 Erreferentziak 

 Kanpo loturak 
 Juaristi, Felipe: "Mitoaren  oinarriaren  bila".  El Diario Vasco, 1996-04-05. In: Kritiken  hemeroteka. Armiarma
 :The Golden Bough: A Study of Magic and Religion (Ebooka).
 James George Frazer (1995). Urrezko abarra II.  itz.: Iñaki Iñurrieta Labaien. Klasikoak EHU. (Word eta PDF formatuan)

Kategoria:1890eko liburuak
Kategoria:Erresuma Batuko liburuak
Kategoria:Erlijioaren antropologia
Kategoria:Mitologia liburuak
Kategoria:Antropologia liburuak
Kategoria:Ingelesezko saiakerak
Kategoria:Matriarkatua
Kategoria:Euskaratutako liburuak
Kategoria:Mitologia alderatua